About a Girl - Audioboek - Lindsey Kelk - Storytel
4.07 157 5 Schrijver: Lindsey Kelk Voorlezer: Penelope Rawlins
Taal: Engels Categorie: Romans Serie: Tess Brookes Series: 1 Vertaler: Land van oersjpróng:
Totaal aantal aafleveringe:
Prison Break is 'n Amerikaanse televisieserie die va sjtart góng op 29 augustus 2005 op d'r zender FOX. 't Verhaol sjpieëlt zich aaf rónd 'ne man dae ter doeëd veroerdaeld woert vuur 'n misdaad die 'r neet gepleegd haat en ziene broors oetgebreid plaan óm häöm te helpe óntsjnappe aan de doeëdsjtraof. De serie is bedacht en gesjriëve doer Paul Scheuring.
Aavankeljk waoëre d'r mer twieë sezoene vuur de serie geplaand, meh doer de popularitaet d'rva zint d'r i-middels al drie sezoene gemakt. 't Ieësjte sezoen woert in de Veraenigde Sjtate gemiddeld doer ruum 9 miljoeën luuj bekiëke. Aoch is d'r e Prison Break-blaad oetgekómme.
De serie waert aoch in e groeët aantal anger leng oetgezónde, i Nederland saer 16 mieërt 2006 op RTL 5 en i Belsj saer 10 september van datzelfde jaor op KanaalTwee.
't Oersprónkelik concep va Prison Break ('ne man dae opzèttelik in de gevangenis belandt óm ieëmes te helpe óntsjnappe) woert aa Paul Scheuring vuurgelag doer producente Dawn Parouse, die 'n actiegerichde serie wól producere. Wiewaal Scheuring 't 'n good idee vóng, zoog 'r in dat 't häöm gans get tied zou gaoë koste óm dao 'n laeëvesvatbaar televieserie va te kinne make. Hae bedacht 't verhaol uëver d'r ónterech besjöldigde broor, en begós te wirke aan 'n plotsjets en 't oetwirke van de personages. In 2003 bracht 'r 't idee nao de Fox Broadcasting Company, woeë 't doe woert aafgewiëze ómdat FOX uëver de muëgelikhaede op langere termien twiefelde. Hae loot vervolges 't concep aan inkel anger televisienètwirke zieë, meh aoch dao zónger succes ómdat ze 't mieë get vónge vuur 'ne film es vuur 'n serie. De serie woert later uëverwoge es 14-daelige miniserie, die vermaend doer Steven Spielberg of Bruce Willis zou waeëre geproduceerd, meh daova is nieks gekómme. Oetindelik kaom FOX truuk op 't vuursjlaag, vawaeëge 't succes va series wie Lost en 24 en begós in 2004 mit de productie va Prison Break.
Paoërt van de gevangenis i Joliet, Illinois
Filmlocaties[bewirk | brón bewèrke]
't Groeëtste dael van 't ieësjte sezoen woert gefilmd in de gevangenis va Joliet (Illinois), 60 kilometer zuudwestelik va Chicago gelaeëge. De gevangenis is gesjlaoëte saer 2002. In de serie waert 't de Fox River State Penitentiary geneumd.